মানব ইতিহাসে বিভিন্ন সংস্কৃতিতে পায়ুসঙ্গমের বিভিন্ন দৃষ্টিভঙ্গি প্রচলিত রয়েছে। ঐতিহাসিকভাবে, পায়ুসঙ্গম নিষিদ্ধ বা গর্হিত হিসেবে বিবেচিত, বিশেষত ধর্মীয় বিশ্বাসের ভিত্তিতে, পাশাপাশি একে বলপ্রয়োগের একটি ধরন হিসেবেও ব্যবহার করা হয়, যেখানে সাধারণত সক্রিয় সঙ্গী পুরুষত্বের প্রতিনিধি এবং কর্মসঙ্গী নারীত্বের প্রতিনিধি হিসেবে গণ্য হয়। কিছু সংস্কৃতিতে পুরুষদের মধ্যে পায়ুসঙ্গমের চর্চাকে বিশেষভাবে সনাক্ত করা হয়, এবং একে বিশেষভাবে নিন্দা করা হয় ও শাস্তি দেওয়া হয়। কিছু সমাজে, এ কর্মে জড়িত ব্যক্তিদের বিভিন্নভাবে মৃত্যুদন্ড দেওয়া হয়, যেমন শিরচ্ছেদ, জীবন্ত দাহ বা অঙ্গহানিকরণ। আধুনিক যুগে পায়ুসঙ্গমের গ্রহণযোগ্যতা বেড়েছে, এবং প্রায়শই একে আনন্দতুষ্টির সহজ-স্বাভাবিক মাধ্যম হিসেবে বিবেচনা করা হচ্ছে। বর্তমানে, কিছু মানুষ, বিশেষত পুরুষ, যৌনতুষ্টির জন্য শুধুমাত্র পায়ুসঙ্গমেই আগ্রহী, যার অন্যতম কারণ হিসেবে বলা হয় যে, আধুনিক সময়ে পর্নোগ্রাফিসহ বিভিন্ন মাধ্যমে নিতম্ব ও পায়ুকে অধিক যৌনরসাত্মক হিসেবে দেখানো হচ্ছে। পাশাপাশি, আধুনিক সময়ে কিছু সমাজব্যবস্থায় পায়ুসঙ্গম শাস্তিযোগ্য অপরাধ হিসেবে প্রচলিত আছে। উদাহরণস্বরূপ, ইরানের প্যানাল কোডের ১০৩ ধারায় বলা আছে, "সমলিঙ্গ পায়ুসঙ্গম বা অন্য সকল সঙ্গমের জন্য সংশ্লিষ্ট উভয় পুরুষ দন্ডিত হবে।" এবং ১০৩ ধারায বলা আছে, "পায়ুসঙ্গমে জড়িত আসামীগণ মৃত্যুদন্ডে দন্ডিত হবে এবং মৃত্যুদন্ডাদেশের বিবেচনার বিষয় বিচারকের এখতিয়ারে থাকবে।"।

ধর্ম
নারী থেকে পুরুষে
সাধারণ
পুরুষ থেকে পুরুষে